ACTA DE LA SESSIÓ DE CONSTITUCIÓ

DE L’AJUNTAMENT DE GUILS DE CERDANYA

**IDENTIFICACIÓ DE LA SESSIÓ**

Núm.: 4/2015

Caràcter: extraordinària

Data: 13 de juny de 2015

Horari: de 12 a 12,45

Lloc: sala de sessions de la casa consistorial

**ASSISTENTS**

Valentí Tuset Creus, regidor electe per la llista de Convergencia i Unió (CiU)

Montserrat Ribot Llaudó, regidora electe per la llista de Convergencia i Unió (CiU)

Vicenç de Moxo Forga regidor electe per la llista de Convergencia i Unió (CiU)

Josep Mendo Mir, regidor electe per la llista de Independents per Guils de Cerdanya.

Esteve Tallaferro Ravetllat, regidor electe per la llista de Independents per Guils de Cerdanya.

Xavier Font Cerdà, regidora electe per la llista de Independents per Guils de Cerdanya.

Miquel Bisbe Serra, regidor electe per la llista de Solidaritat Catalana per la Independència (SI)

Jesús Ocaña Sànchez, secretari de la corporació

**DESENVOLUPAMENT DE LA SESSIÓ**

A les 12 hores del 13 de juny de 2015, compareixen en el Local Social de Guils de Cerdanya, habilitat com a Sala de Plens per aquest acte, els regidors electes relacionats, a fi de celebrar la sessió de constitució de la corporació municipal sorgida de les eleccions locals convocades pel Reial decret 233/2015, de 30 de març, i celebrades el 24 de maig de 2015.

1. **CONSTITUCIÓ DE LA CORPORACIÓ**

Declarada oberta la sessió, el secretari de la corporació procedeix en primer lloc a llegir les disposicions aplicables a l'acte, contingudes als articles 108.8 i

195 de la Llei orgànica 5/1985, de 19 de juny, del règim electoral general, 75.7

de la Llei 7/1985, de 2 d'abril, reguladora de les bases del règim local, i 37 del Reglament d’organització, funcionament i règim jurídic de les entitats locals, aprovat pel Reial decret 2568/1986, de 28 de novembre.

A continuació, el secretari crida els regidors electes de major i menor edat per tal de constituir la Mesa d'Edat, que queda integrada per les persones següents:

* Sr. Josep Mendo Mir, regidor electe de major edat, que actuarà com a president.
* Sr. Esteve Tallaferro Ravetllat, regidor electe de menor edat, que actuarà com a vocal.
* Sr. Jesús Ocaña Sànchez, secretari de la corporació, que actuarà com a secretari.

Un cop comprovades les credencials i les declaracions d’interessos presentades pels regidors electes sense que en resulti cap incidència, els membres de la Mesa procedeixen a prendre possessió del càrrec. A aquest efecte, el senyor Josep Mendo Mir formula al senyor Esteve Tallaferro Ravetllat la següent pregunta, continguda en l'article 1 del Reial decret 707/1979, de 5 d'abril, pel qual s'estableix la fórmula per a la presa de possessió de càrrecs o funcions públiques:

«Jureu o prometeu per la vostra consciència i honor complir fidelment les obligacions del càrrec de regidor de l’Ajuntament de Guils de Cerdanya amb lleialtat al Rei, i guardar i fer guardar la Constitució i l’Estatut d’Autonomia de Catalunya?”

El senyor Esteve Tallaferro Ravetllat contesta «Sí, ho prometo», i tot seguit formula la mateixa pregunta al senyor Josep Mendo Mir que també respon: «Sí, ho prometo».

Seguidament, el president de la Mesa procedeix a prendre possessió del càrrec individualment a cada un dels regidors electes. Amb aquesta finalitat, els crida per ordre alfabètic i els formula la pregunta reglamentària:

«Jureu o prometeu per la vostra consciència i honor complir fidelment les obligacions del càrrec de regidor de l’Ajuntament de Guils de Cerdanya amb lleialtat al Rei, i guardar i fer guardar la Constitució i l’Estatut d’Autonomia de Catalunya?»

El senyor Miquel Bisbe Serra contesta: “*Sí, ho prometo per imperatiu legal”,*

El senyor Xavier Font Cerdà contesta: “*Sí, ho prometo”.*

El senyor Vicenç de Moxo Forga contesta: “*Sí, ho prometo, per imperatiu legal”.*

La senyora Montserrat Ribot Llaudó contesta: «Sí, ho prometo,  *per imperatiu legal”.*

El senyor Valentí Tuset Creus contesta: “*Sí, ho prometo”.*

Realitzades les operacions anteriors, i atès que concorre la totalitat dels regidors electes, la Presidència de la Mesa declara formalment constituïda la corporació municipal en la forma següent:

|  |  |
| --- | --- |
| **REGIDORS** | **LLISTA ELECTORAL** |
| VALENTÍ TUSET CREUS | CONVERGENCIA I UNIÓ (CiU) |
| MONTSERRAT RIBOT LLAUDÓ | CONVERGENCIA i UNIÓ (CiU) |
| VICENÇ DE MOXO FORGA | CONVERGENCIA i UNIÓ (CiU) |
| JOSEP MENDO MIR | INDEPENDENTS PER GUILS DE CERDANYA |
| ESTEVE TALLAFERRO RAVETLLAT | INDEPENDENTS PER GUILS DE CERDANYA |
| XAVIER FONT CERDÀ | INDEPENDENTS PER GUILS DE CERDANYA |
| MIQUEL BISBE SERRA | SOLIDARITAT CATALANA PER LA INDEPENDÈNCIA (SI) |

1. **ELECCIÓ DE L’ALCALDE**

Constituïda la corporació, el president de la Mesa indica que s'ha de procedir a continuació a l’elecció de l’alcalde en els termes previstos en l’article 196 de la Llei orgànica 5/1985, de 19 de juny, del règim electoral general, que és llegit pel secretari.

A continuació, el president de la Mesa concedeix la paraula, per ordre de menor a major representativitat, als caps de llista de cada formació política perquè presentin candidat a alcalde o en manifestin la renúncia.

El Sr. Miquel Bisbe Serra, manifesta que la llista electoral de Solidaritat Catalana per la Independència (SI) renuncia a presentar candidat a l`Alcaldia.

El senyor Valentí Tuset Creus diu que el candidat a l’Alcaldia que presenta la llista electoral de Convergència i Unió (CiU) és ell.

Per últim, el senyor Josep Mendo Mir exposa que ell és el candidat a l’Alcaldia que presenta la llista electoral de Independents per Guils de Cerdanya.

Després de les intervencions anteriors, la Presidència de la Mesa proclama com a candidats a l’Alcaldia els regidors següents, que són els que encapçalen les llistes corresponents:

|  |  |
| --- | --- |
| **CANDIDATS** | **LLISTA ELECTORAL** |
| VALENTÍ TUSET CREUS | CONVERGÈNCIA I UNIÓ (CiU) |
| JOSEP MENDO MIR | INDEPENDENTS PER GUILS DE CERDANYA |

Seguidament s’efectua la votació, que té caràcter secret, amb crida individual, per ordre alfabètic, a cada un dels regidors. Aquests dipositen els seus vots en l'urna custodiada pel president de la Mesa, que vota en últim lloc.

Finalitzada la votació, la Mesa realitza l’escrutini, que ofereix el resultat següent:

|  |  |
| --- | --- |
| **CANDIDATS** | **VOTS OBTINGUTS** |
| VALENTÍ TUSET CREUS | 4 VOTS |
| JOSEP MENDO MIR | 3 VOTS |

En conseqüència amb el resultat, el president de la Mesa proclama alcalde de l’Ajuntament de Guils de Cerdanya al regidor Valentí Tuset Creus, de la llista electoral de Convergència i Unió (CiU), per haver obtingut quatre (4) vots, que corresponen a la majoria absoluta del nombre legal de membres de la corporació, que és de set (7) regidors.

A continuació, el president de la Mesa procedeix a prendre possessió del càrrec a l'alcalde. A aquest efecte, li formula la pregunta reglamentària:

«Jureu o prometeu per la vostra consciència i honor complir fidelment les obligacions del càrrec d'alcalde de l’Ajuntament de Guils de Cerdanya amb lleialtat al Rei, i guardar i fer guardar la Constitució i l’Estatut d’Autonomia de Catalunya?»

El senyor Valentí Tuset Creus contesta: «Sí, ho prometo”.

El president de la Mesa li cedeix la cadira presidencial.

Un cop finalitzada la seva tasca, la Mesa d’Edat es dissol i l’alcalde passa a presidir la sessió.

Tot seguit, l’alcalde cedeix l’ús de la paraula, per ordre de menor a major representativitat, als caps de llista de cada formació política.

Pren la paraula el regidor Sr. Josep Mendo Mir i fa unes manifestacions del motiu de la presentació de la seva candidatura a les Eleccions Locals de 2015, la qual ha estat la llista més votada, donant les gracies als veïns que han donat la seva confiança amb el seu vot, agraïnt així mateix la confiança dipositada en les persones que han format part del seu grup municipal durant vint anys, i que continuarà al servei del poble en aquesta legislatura que comença tal com ho ha fet durant els seus anteriors mandats al front de l`Alcaldia en aquests darrers vint anys.

Finalment l`Alcalde Sr. Valentí Tuset Creus manifesta: Que dona les gracies a tots els veïns que han votat la seva llista electoral, i que cal prendre una sola direcció per portar el poble endavant i cercar un clam de pau i sumar en favor de tot el poble, aquests quatre anys de mandat que avui comença.

L’alcalde aixeca la sessió, essent les dotze hores quaranta cinc minuts del dia indicat, de la qual s’estén la present Acta que es transcrita en paper segellat autoritzat per la Generalitat de Catalunya del número 122414-D al 122416-D ambdos inclusius, que llegida i trobada conforme, es signada per tots els assistents, junt amb mi Secretari que dono fe.-